[{"text_idx": "#000000", "text": "Antau\u0306 100 jaroj: Ruslando malsatas"}, {"text_idx": "#000001", "text": "En februaro 1922 la usona periodaj\u0302o Amerika Esperantisto aperigis alvokon sendi helpon al malsatantoj en soveta Ruslando. En la rubriko \u201dAntau\u0306 cent jaroj\u201d ni republikigas diversmaniere atentindajn c\u0302erpaj\u0302ojn el Esperanto-gazetoj."}, {"text_idx": "#000002", "text": "Laborantoj de la usona helporganizaj\u0302o ARA disdonas nutraj\u0302on al infanoj dum la malsato en Rusio en 1921-1922."}, {"text_idx": "#000003", "text": "La revuo Amerika Esperantisto estis fondita en 1906 kaj en 1908 ig\u0302is la oficiala organo de Esperantista Asocio de Norda Ameriko (EANA). En 1956 EANA estis eksigita kiel landa asocio de UEA post kiam g\u0302i sub la influo de makartismo lanc\u0302is denuncan kampanjon kontrau\u0306 UEA. Kiel landa asocio anstatau\u0306e estis akceptita ELNA (Esperanto-Ligo por Norda Ameriko)."}, {"text_idx": "#000004", "text": "Post tio EANA perdis sian signifon kaj en 1963 Amerika Esperantisto c\u0302esis aperi. En la 1920-aj jaroj g\u0302i tamen estis la c\u0302efa gazeto de la usona movado. En la kolekto de Au\u0306stria Nacia Biblioteko en cifereca formo legeblas la jarkolektoj 1906\u20131931."}, {"text_idx": "#000005", "text": "La alvoko, kiu aperas en la januara numero de la jaro 1922, temas pri la tiama malsatego en Soveta Rusio, kau\u0306zita de la unua mondmilito, poste la revolucio, interna milito kaj la militkomunismo."}, {"text_idx": "#000006", "text": "La \u201dLigo de Tut-pacifika Oceano\u201d, nome de kies loka branc\u0302o estis sendita la alvoko, s\u0302ajne estas la iom obskura organizaj\u0302o PPU (Pan Pacific Union), ligita kun la internaciisma movado en Havajo. En la komenco de 1922 ankorau\u0306 ne ekzistis Sovetio, kaj la plej orienta parto de Rusio, c\u0302e la Pacifiko, apartenis al la Respubliko de Fora Oriento."}, {"text_idx": "#000007", "text": "La teksto de 1922 aperas c\u0302i-sube sens\u0302ang\u0302e. La vorto \u201dapartaj\u0302o\u201d (anstatau\u0306 \u201dsekcio\u201d) s\u0302ajnas esti pau\u0306saj\u0302o de la rusa vorto \u043e\u0442\u0434\u0435\u043b\u0435\u043d\u0438\u0435 (apartigo/sekcio)."}, {"text_idx": "#000009", "text": "\"Helpu!\" Sovetrusa afis\u0302o de la jaro 1921."}, {"text_idx": "#000011", "text": "Jam nuntempe log\u0302antaro sin nutras per herbo, bero, kaj arbs\u0302elo; miloj da senkulpaj virinoj kaj infanoj pereadas de malsato. Mizero \u2013 ne estinta ankorau\u0306 dum la tuta historio de la homaro pro sia grandamplekseco!"}, {"text_idx": "#000012", "text": "Malsatantoj bezonas tutmondan helpadon, milionojn da dolaroj kaj milionon da pudoj de provizaj\u0302o. Siberio, estinta grenejo de Ruslando, tiomgrade suferas mem de malbona rikolto, ke ec\u0302 al c\u0302i-tiea log\u0302antaro minacas la morto de malsato, precipe al malsata popolamaso, kiu el Ruslando nun movig\u0302as c\u0302i tien por serc\u0302ado de mang\u0302aj\u0302o, pleniginte per si la tutan Okcidentan Siberion."}, {"text_idx": "#000013", "text": "Por Siberio la mizero devas esti ankorau\u0306 pli granda, c\u0302ar de Okcidento siberia log\u0302antaro ne povas ricevi provizaj\u0302on pro malsateco de eu\u0306roprusa log\u0302antaro, kiu mortante de malsato ne preterlasas grenajn transportojn, se ec\u0302 ili estus veturigataj per tankoj kaj kirasvagonaroj."}, {"text_idx": "#000014", "text": "Por Siberio restas sola vojo, per kiu g\u0302i povus ricevadi provizaj\u0302on, nome: trans Vladivostok per fervojo."}, {"text_idx": "#000015", "text": "Siberia apartaj\u0302o de ligo de tut-pacifika-Oceano en urbo Vladivostok, unuig\u0302inte kun c\u0302i-tieaj apartaj\u0302oj kaj filioj de aliaj internaciaj organizaj\u0302oj kaj kun \u201dApudmara komitato societaj organizaj\u0302oj de urbo Vladivostok por helpado al malsatantoj de Ruslando\u201d sin turnas al vi, log\u0302antoj de pacifik-oceanaj landoj kun varmega alvoko:"}, {"text_idx": "#000016", "text": "Sendu al ni en urbon Vladivostok, al oficejo de komitato de Siberia Apartajo (Pan Pacific Union) senprokraste grenon, monon, kaj medicinan helpaj\u0302on."}, {"text_idx": "#000017", "text": "Mem organizu komitatojn por savado de malsatanta rusa popolo! Kredantoj! ne forgesu la plej altajn fundamentojn de humaneco kaj amon al proksimuloj!"}, {"text_idx": "#000018", "text": "Homoj de scienco kaj arto, kiel pereige influos ekonomia detruaj\u0302o de Ruslando je bilanco kaj amplekseco de tutmonda vendokampo."}, {"text_idx": "#000019", "text": "Laborista klaso! vi, kiu mem bone konas malsaton kaj mizeron, subtenu nian laboran popolon en tiu-ci terura momento."}, {"text_idx": "#000026", "text": "Junaj esperantistoj ekde 1878 ig\u0302os libro"}, {"text_idx": "#000030", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000031", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000032", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]